Datum: 25. 8. 2020

POVABILO K ODDAJI PONUDBE ZA ORGANIZACIJO ŠTUDIJSKEGA OBISKA. ODPRTO PO SLOVENIJI, od 10. do 11. 9. 2020

1. **Namen povabila k oddaji ponudbe:**

Tehnološki park Ljubljana d. o. o. (partner projekta ODEON: Open Data for European Open iNnovation - financiranega iz programa Interreg Mediteran) objavlja Povabilo k oddaji ponudbe za – Organizacijo študijskega obiska v severovzhodni Sloveniji, od 10. do 11. 9. 2020.

Prvi dan študijskega obiska se bodo udeleženci najprej seznanili z aktivnostmi, ki jih v zvezi z obdelavo podatkov izvajajo v Centru za umetno inteligenco na Institutu »Jožef Stefan«, nato bomo pot nadaljevali do Vzorčnega mesta v Velenju, kjer testirajo različne pametne sisteme na področju mesta in regij. Z deležniki šaleškega OD ekosistema pa bomo poiskali tudi nove možnosti za generiranje in vključevanje odprtih podatkov in predstavili napredne inovativne tehnologije, uporabne v mestih prihodnosti. Po kosilu, bomo nadaljevali pot v Maribor, kjer bomo skupaj z raziskovalci Digitalnega inovacijskega stičišča Univerze v Mariboru, pokukali v vizijo HPC računalnikov in splošne uporabe umetne inteligence za delo s podatki. Sledil bo pogovor z deležniki OD ekosistema o pomenu prenosa znanja od raziskovalnih inštitucij na start-up in spin-off podjetja. Temu pa bo sledil kratek ogled mestnega središča Maribora ter večerjo.

Drugi dan se bomo v dopoldanskih urah odpravili proti Prekmurju, kjer se bomo s predstavniki Digitalnega inovacijskega stičišča Pomurskega tehnološkega parka pogovorili o možnostih uporabe OD v kmetijstvu in tovarnah prihodnosti, hkrati pa bomo deležnikom prekmurskega OD/LOD ekosistema predstavili prednosti OPSI HUB in osvetlili potrebe ter priložnosti za nadaljnji razvoj portala odrtih podatkov Slovenije. Zaključek študijskega obiska bo potekal v paviljonu Expano, kjer se bomo seznanili z interaktivni doživetjem Prekmurja in le-to povezali z uporabo odprtih podatkov.

Odhod udeležencev bo v četrtek, 10.9 ob 7:45 iz Ljubljane, (Dolgi most), predviden povratek nazaj v petek, 11.9. ob 19:00.

1. **Ponudba mora zajemati**
	1. **Avtobusni/kombi prevoz**

Avtobusni/kombi prevoz na relaciji Ljubljana (Dolgi most) – Murska Sobota, s povratkom, ki bo vključeval destinacije po naslednjem vrstnem redu:

* Parkirišče/Postajališče Dolgi most, 1000 Ljubljana
* IJS - Jamova cesta 39, 1000 Ljubljana
* Vzorčno mesto – Kidričeva 2b, 3320 Velenje
* Digitalno Inovacijsko Stičišče Univerze V Mariboru (Dih Um) - Slomškov trg 15, 2000 Maribor
* Center mesta Maribor
* Hotel v Mariboru
* Prekmurski tehnološki park - Plese 9a, 9000 Murska Sobota
* Paviljon Expano - Bakovska ulica 41, 9000 Murska Sobota
* Parkirišče/Postajališče Dolgi most, 1000 Ljubljana

	1. **Prehrana udeležencev**

Ponudnik mora zagotoviti tudi prehrano za udeležence posveta in sicer:

1 DAN

* Kosilo v centru mesta/bližnji okolici Velenja
* Večerja v centru mesta Maribor

2 DAN

* Kosilo v centru mesta/bližnji okolici Murske Sobote

Točno število udeležencev posveta na kosilu in večerji, bomo sporočili dva dni pred odhodom.

Predvideni zneski za kosilo so do 16 eur po osebi, za večerjo pa do 25 eur po osebi. Kosilo in večerja naj imata vključeno tudi eno brezalkoholno pijačo / kozarec vina po osebi.

* 1. **Vstopnine in ogledi**

Ponudba naj zajema tudi:

* Voden ogled (max 1 ura) po centru mesta Maribor
* vstopnino za obisk Paviljona Expano
	1. **Prenočitev**

Predvideva se ena (1) nočitev za udeležence v mestu Maribor oz. bližnji okolici in sicer v hotelu 3 oz. 4 zvezdice.

1. **Priprava ponudbe**

Zaradi kratkega roka za prijavo prosimo, da pripravite ponudbo za tri različne številčne razrede udeležencev in sicer:

1. Ponudba za prevoz in eno (1) nočitev za od 6 do 12 udeležencev – predvideva se prevoz udeležencev z dvema kombijema
2. Ponudba za prevoz in eno (1) nočitev za od 13 do 15 oseb – predvideva se prevoz udeležencev z manjšim avtobusom
3. Ponudba za prevoz in eno (1) nočitev za od 15 do 22 oseb – predvideva se prevoz udeležencev z manjšim avtobusom
4. Ponudba naj obsega tudi dve kosili in eno večerjo za izbrano število udeležencev iz razredov 3a, b oz. c. ter vključuje tudi pogostitev dodatnih udeležencev, ki se nam bodo pridružili na mreženjskih kosilih in na večerji, in sicer za vsak obrok računamo do 6 dodatnih oseb.
5. Ponudba naj vključuje tudi vstopnino v zgoraj navedeni paviljon Expano - interaktivni center digitalnih inovativnih tehnologij.
6. **Cena:**

Ponudba mora vsebovati ceno, z davkom za vse aktivnosti iz točke 2, hkrati pa mora biti pripravljena tudi za tri različno številčne skupine udeležencev po sistemu opisanem v točki 3. Ponudba naj bo pripravljena po sistemu eur / osebo za udeležence in predvideno ceno kosil in večerje za dodatne povabljene udeležence mreženjskih sestankov.

1. **Rok Izvedbe:**

Rok izvedbe je 10. in 11. september 2020.

1. **Merila za izbiro:**

Izbran bo ponudnik, ki bo cenovno najugodnejši.

1. **Rok za oddajo ponudbe:**

Vašo ponudbo pošljite do torka, 1. 9. 2020 do 14.ure na naslov: ales.pevc@tp-lj.si.

1. **Dodatne informacije:**

Za vaša vprašanja lahko pokličete:
Aleš Pevc, Tehnološki park Ljubljana d.o.o., tel. št.: 041 389 500, E: ales.pevc@tp-lj.si

Monika Cvetkov, Tehnološki park Ljubljana d.o.o., tel. št.: 016203474,
E: monika.cvetkov@tp-lj.si

Za posredovano ponudbo se vam najlepše zahvaljujemo.

Z lepimi pozdravi,

Pripravil:
Aleš Pevc

TEHNOLOŠKI PARK LJUBLJANA d.o.o.

**Priloga:**

* Vabilo s predvidenim programom študijskega obiska.